ดัชนีหุ้นที่ 16 ธ.ค. ปิดบวก 8.69 จุด
ตลาดหุ้นวันที่ 16 ธ.ค. ปิดตลาดภาคเช้าที่ระดับ  1,032 จุด เพิ่มขึ้น 8.69 จุด
16 ธ.ค. 2554

ตลาดหุ้นวันที่ 16 ธ.ค. ปิดตลาดภาคเช้าที่ระดับ  1,032 จุด เพิ่มขึ้น 8.69 จุด 
เปิดตลาดหุ้นภาคเช้าดัชนีปรับตัวบวกได้อย่างต่อเนื่องแต่ปริมาณการซื้อขายไม่สูงเท่าใด และมาปิดตลาดภาคเช้าที่ระดับ  1,032 จุด เพิ่มขึ้น 8.69 จุด หรือ 0.85% มูลค่าการซื้อขาย 11,904 ล้านบาท 
5 อันดับแรกที่มีมูลค่าการซื้อขายสูงสุด
1.DTAC ปิดที่ 90 บาท เพิ่มขึ้น 8.50 บาท หรือ 10.43% มูลค่าซื้อขาย 2,288 ล้านบาท 2.INTUCH ปิดที่ 43.25 บาท เพิ่มขึ้น 0.75 บาท หรือ 1.76% มูลค่าซื้อขาย 658 ล้านบาท 3.IRPC ปิดที่ 4.50 บาท  เพิ่มขึ้น 0.10 บาท หรือ 2.27% มูลค่าซื้อขาย 556 ล้านบาท 4.PTTGC ปิดที่ 62 บาท  เพิมขึ้น 0.25 บาท หรือ 0.4% มูลค่าซื้อขาย 501 ล้านบาท 5.PAO ปิดที่ 0.51 บาท 0.09 บาท หรือ 21.43% มูลค่าซื้อขาย 436 ล้านบาท 
นางอาภาภรณ์ แสวงพรรค ผู้อำนวยการอาวุโส  ฝ่ายวิเคราะห์หลักทรัพย์ บล.ดีบีเอส วิคเคอร์ส(ประเทศไทย ) เปิดเผยถึงภาวะตลาดหุ้น รีบาวนด์ต่อเนื่องจากท้ายตลาดวานนี้  ตอบรับปัจจับหนุนจากตัวเลขเศรษฐกิจสหรัฐหลาย ๆ ตัวออกมาดีกว่าคาด เช่น ดัชนีภาคธุรกิจเดือนธ.ค. เป็นต้น ทำให้นักลงทุนเริ่มคลายความกังวลต่อการชะลอตัวของเศรษฐกิจสหรัฐ อย่างไรก็ตาม เชื่อว่ากรอบการปรับตัวเพิ่มขึ้นอาจเป็นไปอย่างจำกัด เนื่องจากปัญหาหนี้ในยุโรปยังไม่หมดไป เพราะกรีซและอิตาลีจะมีหนี้ก้อนใหญ่ครบกำหนดในไตรมาสแรกของปีหน้านี้ ซึ่งมีขนาด 2 เท่าของมูลหนี้ที่ครบกำหนดในเดือนธ.ค. นี้  สำหรับแนวต้านระยะแรกมองที่ระดับ  1,030 จุด ระยะต่อไปที่ระดับ 1,040 จุด แนวรับอยู่ที่ 1,020 จุด และเชื่อว่าระดับดัชนีสิ้นปีนี้น่าจะเกิน1,000 จุด ได้ เพราะในช่วงปลายปีนี้จะมีเงินจากกองทุนแอลทีเอฟเข้ามาซื้อหุ้น และการทำราคาปิดของนักลงทุนสถาบัน